I årene før åbningen af nærbanen havde betjeningen af Grenaabanen været beskeden med kun fem tog om dagen mellem Aarhus og Grenaa. Som et første skridt blev det udvidet til ni tog ved køreplansskiftet 27. maj 1979. Den egentlige indvielse af nærbanen fandt sted lørdag 4. august 1979 med indvielsestog mellem Aarhus og Hornslet, gratis kørsel for almindelige passagerer og forskellig underholdning. Den daglige drift begyndte dagen efter. Herefter blev nærbanen trafikeret hver time fra morgen til midnat, idet der dog kørtes hver halve time i myldretiderne. Cirka hvert andet tog fortsatte videre til Grenaa. Her var der dog sket et par indskrænkninger, idet to stationer var blevet nedlagt. Nærbanen indgik i [[Århus Sporveje]]s takstsystem. For rejser derudover eller på resten af nærbanen gjaldt DSB's takstsystem.<ref name="Bytrafik 5-1979" /><ref name="Jernbanen 5-1979" />
Historie Foreninger Organisationer